Κιμ Καρντάσιαν

Πρώτα Χρόνια

Γεννήθηκε στις 21 Οκτωβρίου 1980 στο Λος Άντζελες. Είναι το δεύτερο παιδί του δικηγόρου Ρομπερντ Καρντασοφ και της Κρις Τζένερ (το γένος Χούτον). Έχει τρία βιολογικά αδέλφια (Κόρτνεϊ, Κλοέ & Ρομπ) αλλά και δύο ετεροθαλείς αδελφές (Κένταλ & Κάιλι) από τον γάμο της μητέρας της με τον Μπρους Τζένερ. Έχει ρίζες από την Αρμενία, την Ολλανδία, την Αγγλία και την Σκωτία.
Αποφοίτησε από το Marymount High School (ένα ιδιωτικό ρωμαιοκαθολικό σχολείο θηλέων) και για πολλά χρόνια ήταν στενή φίλη και στυλίστας της Πάρις Χίλτον, γεγονός που της έφερε την αρχική διασημότητα.

Καριέρα

Τον Φεβρουάριο του 2007, διέρρευσε το sex tape που είχε κάνει το 2003 με τον τότε σύντροφο της, Ray J και λόγω αυτού απέκτησε αρκετή φήμη στα media. Λίγο αργότερα, η Καρντάσιαν άσκησε αγωγή εναντίον της εταιρίας Vivid Entertainment, η οποία άριχσε να διανέμει το βίντεο χαρακτηρίζοντας την ως Kim K Superstar. Τον Οκτώβριο της ίδιας χρονιάς, εκείνη και η οικογένεια της ξεκίνησαν να συμμετέχουν στο ριάλιτι του E!, "Keeping Up With The Kardashians", το οποίο λόγω της μεγάλης του επιτυχίας, δημιούργησε spin-offs, το "Kourtney and Kim Take New York" , το "Kourtney and Kim Take Miami" , το Kourtney and Khloe Take The Hamptons , το Revenge Body With Khloe Kardashian , το Rob & Chyna , καθώς και το πολύ πρόσφατο Life of Kylie . Τον Δεκέμβριο του 2007, έκανε το πρώτο της εξώφυλλο για το περιοδικό "Playboy", κάτι που την έκανε ακόμη πιο γνωστή.
Το 2008, έκανε το ντεμπούτο της στον κινηματογράφο, με την ταινία "Disaster Disaster" στην οποία είχε το ρόλο της Λίζα. Την ίδια χρονιά συμμετείχε στον 7ο κύκλο του show "Dancing With The Stars" έχοντας ως παρτενέρ τον Mark Ballas. Τον Ιανουάριο του 2009, έπαιξε σε ένα επεισόδιο της σειράς "How I Met Your Mother" και λίγους μήνες αργότερα, έπαιξε σε κάποια επεισόδια της σειράς "Beyond The Break" ως Έλ.
Συμμετείχε ακόμα ως guest παρουσιάστρια του "WrestleMania XXIV" και guest κριτής στο "American's Next Top Model". Τον Νοέμβριο του 2009, κυκλοφόρησε το άρωμα "Kim Kardashian" και το Δεκέμβριο της ίδιας χρονιάς, έκανε μια σύντομη εμφάνιση στη σειρά "CBS's CSI: NY".
Η Κιμ Καρντασιαν είναι ένα από τα πιο επιτυχημένα πρόσωπα στα μέσα κοινωνικής δικτύωσης , ξεπερνώντας τους 59 εκατομμύρια followers στο Twitter και τους 114 εκατομμύρια στο Instagram . Η σελίδα της στο Facebook αριθμεί επίσης 29 εκατομμύρια 'Μου αρέσει' . Επίσης, έχει κυκλοφορήσει και αρκετά προϊόντα που φέρουν το όνομά της, όπως το βιντεοπαιχνίδι κινητών, Kim Kardashian: Hollywood το οποίο προσέθεσε στην περιουσία της 52 εκατομμύρια δολάρια , καθώς και πληθώρα ρούχων κι άλλων προϊόντων . Πρόσφατα λάνσαρε τη δίκη της σειρά καλλυντικών με την επωνυμία KKW Beauty τα οποία μάλιστα ξεπούλησαν μέσα σε μόλις 31 λεπτά , προσθέτοντας στις καταθέσεις της ακόμη 12.100.000$ . Αρκετή δημοσιότητα έλαβε και η σχέση της με τον ράπερ, Kanye West, με τον οποίον παντρεύτηκε το 2014, έχοντας αποκτήσει και τεσσερα παιδιά μαζί. 
Το περιοδικό Time, το 2015, την κατέταξε στη λίστα του με τους 100 Ανθρώπους με τη Μεγαλύτερη Επιρροή Παγκοσμίως. Το 2016, το περιοδικό Vogue, την ονόμασε "pop culture φαινόμενο". Τόσο οι κριτικοί όσο και οι θαυμαστές της, την θεωρούν παράδειγμα του "διάσημη απλά επειδή είναι διάσημη".   Το 2015, ήταν η πιο ακριβοπληρωμένη τηλεπερσόνα, με το εισόδημά της να ξεπερνά πλέον τα 52 εκατομμύρια δολάρια . Απο το 2015 και έπειτα , τα εισοδήματα της γνωστής περσόνας ξεπερνούν κάθε χρόνο τις 50 εκατομμύρια δολάρια , χαρίζοντας της ξανά υψηλές θέσεις στη λίστα μέχρι και σήμερα.

Γάμοι και σχέσεις

Παντρεύτηκε για πρώτη φορά το 2000, με τον παραγωγό Ντέιμον Τόμας. Το 2004 όμως, εκείνος της ζήτησε διαζύγιο,  με αποτέλεσμα πριν την ολοκλήρωση του γάμου τους, εκείνη να αρχίσει να διατηρεί παράλληλη σχέση με τον τραγουδιστή Ray J.
Το 2011, έγινε γνωστή η σχέση της με τον παίκτη του NBA, Κρις Χάμφρις, με τον οποίο έβγαιναν από τα μέσα του 2010. Παντρεύτηκαν στις 20 Αυγούστου 2011 στο Μοντεκίτο της Καλιφόρνια.  Την ίδια περίοδο κυκλοφόρησε και το "γαμήλιο άρωμα" της, με την ονομασία "Kim Kardashian Love". Και αυτός όμως ο γάμος είχε άδοξο τέλος, αφού ο Χάμφρις της ζήτησε διαζύγιο μετά από μόλις 72 μέρες. Τότε τα μέσα έσπευσαν να πουν ότι όλος αυτός ο γάμος ήταν σκηνοθετημένος για να προωθήσει το εμπορικό σήμα της οικογένειας Καρντάσιαν και τις επακόλουθες τηλεοπτικές του δραστηριότητες.Η Κιμ μάλιστα , πούλησε τα δικαιώματα του γάμου της στο κανάλι E! Entertainment , τα έσοδα του οποίου μαζί με τις διαφημίσεις ανήλθαν σε 20.000.000$ . Ο γάμος αυτός ήταν ένα από τα δημοφιλέστερα επεισόδια σε όλη την ριάλιτι καριέρα της , συγκεντρώνοντας πάνω από 10 εκατομμύρια τηλεθεατές ζωντανά!  
Ξεκίνησε το δεσμό της με τον ράπερ Κάνιε Γουέστ τον Απρίλιο του 2012, όταν ακόμα ήταν νομικά παντρεμένη με τον Χάμφρις. Το διαζύγιο Καρντάσιαν - Χάμφρις βγήκε στις 3 Ιουνίου 2013, λίγο πριν τη γέννηση του πρώτου παιδιού της με τον Γουέστ. Έπειτα, το ζευγάρι ξεκίνησε τις ετοιμασίες του γάμου του, που έγινε τελικά στις 24 Μαΐου 2014, στο Φορτ Ντι Μπελβεντέρε της Φλωρεντίας στην Ιταλία. Το ζευγάρι έχει αποκτήσει μαζί τέσσερα παιδιά: τη Νορθ (γενν. 15 Ιουνίου 2013), τον Σεντ (γενν. 5 Δεκεμβρίου 2015), την Σικάγο (γενν. 15 Ιανουαρίου 2018) και τον Ψάλμ, στις 10 Μαΐου 2019.